# Korisnički priručnik

# Lični računar VAIO Fit 14E/15ESVF1421/SVF1521

Štampanje

## Dodavanje i uklanjanje memorijskih modula

Ako želite da povećate brzinu vašeg računara ili poboljšate performanse pri istovremenom izvršavanju više programa, povećajte veličinu memorije tako što ćete instalirati dodatne memorijske module.

Pre nadogradnje memorije vašeg računara, pogledajte Napomene o dodavanju i uklanjanju memorijskih modula.

Ako instalirate memorijski modul u dva ili više slota, aktivira se dvokanalni režim rada radi poboljšanja performansi.

Tip modula i veličina memorije instalirane na vašem računaru može se razlikovati u zavisnosti od modela.

1. Isključite vaš VAIO računar i periferne uređaje, a zatim isključite kabl za napajanje i sve kablove za povezivanje i izvadite bateriju.

   Za informacije o tome kako da izvadite bateriju pogledajte Uklanjanje baterije.

2. Sačekajte da se vaš VAIO računar ohladi.

   Unutrašnji delovi vašeg VAIO računara mogu biti vrući odmah po isključivanju. Budite pažljivi kako biste izbegli opekotine prilikom rukovanja vašim VAIO računarom u ovom stanju.

3. Položite čistu krpu na nivelisanu, ravnu površinu, a zatim postavite vaš VAIO računar kao što je prikazano dole. Uklonite zavrtnjeve krstastim odvrtačem da biste otvorili poklopac odeljka za memorijski modul.

   Lokacije zavrtnjeva su označene strelicama na donjoj slici.

   Kod nekih modela se na poklopcu odeljka za memorijski modul koriste neispadajući zavrtnji i oni se ne mogu odvojiti sa poklopca.

   Ispod poklopca memorijski modul prekriva zaštita. Podignite zaštitu prilikom postavljanja/skidanja memorijskog modula.

   Vodite računa da zaštitu ne podignete toliko da se otkači ili savije unazad.

4. Dodirnite spoljni metalni predmet da biste ispraznili statički elektricitet.

   Ne dodirujte metalne delove unutar vašeg VAIO računara.

5. Ako ne postoji slobodan slot, izvadite trenutno instaliran memorijski modul. Povucite reze u smeru strelica da biste izvadili modul pod uglom (1), a zatim izvadite modul u smeru strelica (2).

6. Izvadite novi memorijski modul iz antistatičke kesice.
7. Držite memorijski modul za ivice i gurnite ga u slot za memorijski modul tako da njegov krajnji terminal bude okrenut nadole istovremeno poravnavajući zarez na modulu sa malim otvorom na slotu.

8. Držite memorijski modul za ivice i gurajte ga unutra tako da klikne u ležište, kao što je prikazano na slici.

   Reze sa obe strane slota se zatvaraju da bi se model učvrstio. Ne dodirujte ICs (crne komponente) na memorijskom modulu.

9. Vratite poklopac odeljka za memorijski modul i pričvrstite ga zavrtnjima koje ste izvadili u koraku 3.
10. Povežite sve kablove za povezivanje i periferne uređaje koje ste uklonili u koraku 1, a zatim uključite računar.
11. Proverite da li je veličina memorije sistema pravilno promenjena.

    Ako je veličina naznačene memorije sistema ispravna, memorijski modul je uspešno instaliran.

    Za proveru podataka o sistemu pogledajte Pregled sistemskih informacija.

Idi na vrh stranice

### Srodne teme

- Napomene o dodavanju i uklanjanju memorijskih modula

Idi na vrh stranice