# Uporabniški priročnik

# Osebni računalnik VAIO Fit 14E/15ESVF1421/SVF1521

Natisni

## Opombe v zvezi z uporabo akumulatorja

Pred uporabo akumulatorja preberite spodnje varnostne ukrepe za pravilno uporabo.

### O akumulatorju

- Priloženi akumulator je izdelan posebej za računalnik VAIO.

- Zaradi lastne varnosti uporabljajte samo priloženi akumulator ali dodatni akumulator, ki ga določi družba Sony.

- Iz varnostnih razlogov je polnjenje akumulatorja pri visokih ali nizkih temperaturah lahko začasno prekinjeno.

- Ob nakupu akumulator ni popolnoma napolnjen.

- Ko se akumulator uporablja ali polni, se segreva. To je normalno, zato ni razloga za skrb.

- Ne uporabljajte računalnika VAIO, ne da bi namestili akumulator, saj lahko pride do okvare računalnika.

### O praznjenju akumulatorja

Napolnjen akumulator se sčasoma izprazni, tudi če ga ne uporabljate. Če ga ne uporabljate dlje časa, se njegova zmogljivost lahko zmanjša. Priporočamo, da ga pred uporabo napolnite.

### O življenjski dobi akumulatorja

Življenjska doba akumulatorja je odvisna od uporabe in nastavitev.

### O obrabi in zamenjavi akumulatorja

- Akumulator je potrošni material. Njegova zmogljivost se zaradi ponavljajočega se polnjenja in praznjenja postopno zmanjšuje. Čas delovanja akumulatorja se zato skrajša, tudi če je popolnoma napolnjen, in sčasoma akumulator preneha delovati.

- Če se akumulator hitro izprazni, čeprav je bil popolnoma napolnjen, ali preneha delovati, ga zamenjajte z novim.

### Ko je akumulator skoraj prazen

Če se akumulator izprazni in računalnik VAIO ni priključen na elektriko, bo napajanje prekinjeno in izgubili boste vse podatke, s katerimi trenutno delate.

Ko se računalnik VAIO napaja iz akumulatorja, pogosto shranjujte podatke.

Na vrh strani

### Sorodne teme

- Opombe v zvezi z uporabo vira napajanja

Na vrh strani