# Uporabniški priročnik

# Osebni računalnik VAIO Fit 14E/15ESVF1421/SVF1521

Natisni

## Dodajanje in odstranjevanje pomnilniških modulov

Če želite povečati hitrost računalnika ali učinkovitost delovanja pri izvajanju več programov hkrati, povečajte pomnilnik, tako da namestite dodatne pomnilniške module.

Pred nadgradnjo pomnilnika računalnika si oglejte Opombe v zvezi z dodajanjem in odstranjevanjem pomnilniških modulov.

Če namestite pomnilniške module v dve ali več rež, je omogočen dvokanalni način, ki poveča učinkovitost delovanja.

Vrsta modula in velikost nameščenega pomnilnika v računalniku se lahko razlikujeta glede na model.

1. Izklopite računalnik VAIO in zunanje naprave, iztaknite napajalni kabel in vse kable za povezovanje ter odstranite akumulator.

   Za informacije o odstranjevanju akumulatorja glejte Odstranjevanje akumulatorja.

2. Počakajte, da se računalnik VAIO ohladi.

   Notranji deli računalnika VAIO so takoj po izklopu morda še vroči. Pazite, da se pri uporabi računalnika VAIO v tem stanju ne opečete.

3. Na ravno površino položite čisto krpo in nanjo postavite računalnik VAIO, kot je prikazano spodaj. S križnim izvijačem odstranite vijake in tako odprite pokrov ležišča za pomnilniški modul.

   Puščice na spodnji sliki označujejo mesta vijakov.

   Pri nekaterih modelih so pritrditveni vijaki uporabljeni na pokrovu ležišča za pomnilniški modul in jih ni mogoče odstraniti.

   Pod pokrovom je zaščitna folija, ki prekriva pomnilniški modul. Ko nameščate/odstranjujete pomnilniški modul, jo privzdignite.

   Pazite, da je ne odstranite v celoti ali da je ne upognete.

4. Dotaknite se zunanjega kovinskega predmeta, da se razelektrite.

   Ne dotikajte se kovinskih delov znotraj računalnika VAIO.

5. Če ni proste reže, odstranite trenutno nameščen pomnilniški modul. Povlecite zaklepa v smeri puščic, da dvignete modul pod kotom (1), nato pa ga izvlecite v smeri puščice (2).

6. Iz antistatične vrečke vzemite nov pomnilniški modul.
7. Pomnilniški modul držite za rob in ga potisnite v režo pomnilniškega modula, tako da je terminal obrnjen navzdol, ter poravnajte zarezo na modulu z jezičkom v reži.

8. Pomnilniški modul držite za rob in ga potisnite navznoter, da se zaskoči, kot je prikazano na sliki.

   Zaklepa na obeh straneh reže se zaskočita in tako pritrdita modul. Ne dotikajte se integriranih vezij (črnih komponent) na pomnilniškem modulu.

9. Znova namestite pokrov ležišča za pomnilniški modul in ga pritrdite z vijaki, ki ste jih odstranili v 3. koraku.
10. Namestite akumulator ter priključite vse kable za povezovanje in zunanje naprave, ki ste jih odstranili v 1. koraku, ter vklopite računalnik.
11. Preverite, ali se je velikost sistemskega pomnilnika ustrezno spremenila.

    Če je velikost sistemskega pomnilnika pravilna, je namestitev pomnilniškega modula uspela.

    Za ogled sistemskih informacij glejte Ogled sistemskih informacij.

Na vrh strani

### Sorodne teme

- Opombe v zvezi z dodajanjem in odstranjevanjem pomnilniških modulov

Na vrh strani