# Uporabniški priročnik

# Osebni računalnik VAIO Fit 14E/15ESVF1421/SVF1521

Natisni

## Kaj naj storim, če lučka za vklop zasveti zeleno, ko pritisnem gumb za vklop, zaslon pa ostane prazen?

- Preverite, ali sta svetlost in kontrast ustrezno nastavljena.

- Za izhod zaslona lahko izberete zunanji zaslon.

  Večkrat pritisnite tipki Fn+F7, da izberete želen zaslon, nato pa pritisnite tipko Enter.

- Če uporabljate zunanji zaslon, preverite, ali je priključen v električno vtičnico in ali je vklopljen. Preverite, ali sta svetlost in kontrast ustrezno nastavljena.

  Za informacij o spreminjanju nastavitev glejte priročnik, ki ste ga prejeli skupaj z zaslonom.

- Če želite zapreti okno programa, večkrat pritisnite tipki Alt+F4.

  Morda je prišlo do napake programa.

- Počakajte nekaj trenutkov. Če zaslon vseeno ostane prazen, računalnik VAIO vnovič zaženite po spodnjem postopku v danem vrstnem redu. Pri teh postopkih se lahko poškodujejo delovni podatki.

  - Odklopite vse zunanje naprave, kot je tiskalnik ali naprava USB, in prekinite omrežno povezavo z računalnikom VAIO.

  - Pritisnite gumb(Napajanje (Power)) in ga držite več kot štiri sekunde ter se prepričajte, da lučka za vklop ne sveti. Nato znova vklopite računalnik VAIO.

- Če s tem težave ne odpravite, pritisnite gumb(Napajanje (Power)) in ga držite več kot štiri sekunde ter se prepričajte, da lučka za vklop ne sveti. Odklopite vse kable, povezane z računalnikom VAIO, kot je napajalnik, nato odstranite akumulator in počakajte približno pet minut. Nato znova povežite vse kable in zunanje naprave ter vstavite akumulator in vklopite računalnik.

- Če dodaten pomnilniški modul ni pravilno nameščen, se računalnik VAIO morda ne bo vklopil.

  Uporaba pomnilniških modulov, ki jih ni predpisalo podjetje Sony, ali nepravilna namestitev pomnilniških modulov lahko povzroči, da se računalnik ne vklopi ali postane nestabilen. V takem primeru ponovno namestite pomnilniški modul.

  Če ne uporabljate pomnilniških modulov znamke Sony, se obrnite na trgovca ali proizvajalca pomnilniškega modula.

- Če računalnik VAIO prenesete iz hladnega v toplo okolje, ali če ga uporabljate v okolju z visoko vlažnostjo, se lahko v računalniku kondenzira vlaga.

  V takem primeru počakajte vsaj eno uro, preden vklopite računalnik.

  Računalnika ne uporabljajte v okolju z visoko vlažnostjo (relativna vlažnost več kot 80 %), saj lahko pride do okvare.

Na vrh strani