# Korisnički priručnik

# Osobno računalo VAIO Fit 14E/15ESVF1421/SVF1521

Ispis

## Napomene o upotrebi SD memorijskih kartica

Prije uporabe SD memorijskih kartica pročitajte sljedeće mjere predostrožnosti za ispravnu upotrebu.

- Držite SD memorijsku karticu izvan dosega djece. Postoji opasnost od gutanja.

- Ne dodirujte priključke SD memorijske kartice prstima ili metalnim predmetima.

- SD memorijska kartica sadrži osjetljive elektroničke dijelove. Nemojte je udarati, savijati ili ispustiti.

- Ne rastavljajte i ne preinačujte SD memorijsku karticu.

- Nemojte smočiti SD memorijsku karticu.

- Ne upotrebljavajte je i ne pohranjujte na mjestima koja su izložena:

  - izrazito visokim temperaturama, kao što je automobil parkiran na suncu

  - izravnoj Sunčevoj svjetlosti

  - velikoj vlažnosti ili korozivnim tvarima

  - velikoj količini prašine

- Pazite da upotrebljavate SD memorijsku karticu i adaptere koji su usklađeni sa standardima koje podržava VAIO računalo. Nekompatibilne kartice i adapteri mogu se zaglaviti u utoru uzrokujući oštećenje računala.

- Podatke ne možete zapisivati na SD memorijsku karticu koja je zaštićena od pisanja.

- Preporučuje se izrada sigurnosne kopije važnih podataka.

- Pohranjeni se podaci mogu izgubiti ili oštetiti ako:

  - Uklonite SD memorijsku karticu ili isključite VAIO računalo dok se podaci čitaju ili pišu na SD memorijsku karticu.

  - Upotrebljavate SD memorijsku karticu na mjestu sa statičkim elektricitetom ili električnim šumom, što je može oštetiti.

- SD memorijsku karticu nosite u kućištu kako biste izbjegli statički elektricitet.

- Prije upotrebe SD memorijske kartice u uređaju koji nije računalo, kao što je digitalni fotoaparat ili prijenosni audiouređaj, formatirajte (inicijalizirajte) SD memorijsku karticu u tom uređaju.

  Neki uređaji ne podržavaju datotečni format računala i prikazuju poruku koja preporučuje formatiranje SD memorijske kartice. U tom slučaju najprije kopirajte podatke s memorijske kartice u VAIO računalo, a zatim memorijsku karticu formatirajte u uređaju. Svi će se podaci na SD memorijskoj kartici izbrisati prilikom formatiranja.

  Više informacija potražite u priručniku isporučenom s uređajem.

- Ne umećite strane predmete u utor za SD memorijsku karticu.

- Utor za SD memorijsku karticu može se upotrebljavati za čitanje/pisanje samo podržanih memorijskih kartica i ne može se upotrebljavati u druge svrhe.

- SD memorijske kartice (do 2 GB), SDHC memorijske kartice (do 32 GB) i SDXC memorijske kartice (do 128 GB), dostupne od siječnja 2013., provjerene su i ustanovljeno je da su kompatibilne s VAIO računalom. Međutim, ne jamči se da će sve SD memorijske kartice, SDHC memorijske kartice ili SDXC memorijske kartice biti kompatibilne s računalom.

- Utor za SD memorijsku karticu VAIO računala ne podržava značajku zaštite autorskih prava SD memorijske kartice, SDHC memorijske kartice i SDXC memorijske kartice.

- Ne pokušavajte umetnuti druge vrste memorijskih kartica ili adaptera za memorijsku karticu u utor za memorijsku karticu. Nekompatibilne memorijske kartice i prilagodnici za memorijske kartice mogu se zaglaviti u utoru uzrokujući oštećenje VAIO računala.

- Neke vrste SD memorijskih kartica, primjerice one sa značajkom UHS (Ultra High Speed), mogu se jako zagrijati zbog stalnog pristupa memorijskim karticama. U tom slučaju pričekajte kratko prije vađenja memorijske kartice dok se ne ohladi.

Idi na vrh stranice

### Povezana tema

- Umetanje SD memorijskih kartica
- Uklanjanje SD memorijskih kartica

Idi na vrh stranice