# Felhasználói útmutató

# Személyi számítógép VAIO Fit 14E/15ESVF1421/SVF1521

Nyomtatás

## Helyreállítási adathordozók létrehozása

Helyreállítási adathordozó létrehozásához kövesse az alábbi utasításokat.

Helyreállítási adathordozóként DVD és Blu-ray Disc, valamint USB flashmeghajtót is használhat.

- Beépített optikai lemezmeghajtó nélküli modellen:

  Használjon USB flashmeghajtót.

- Beépített optikai lemezmeghajtóval szerelt modellen:

  Javasoljuk, hogy használjon DVD-R lemezt, mert az adatok véletlenül törlődhetnek egy USB flashmeghajtóról. Használhat BD-R/BD-R DL/DVD-R DL/DVD+R/DVD+R DL adathordozókat is; mindazonáltal a VAIO számítógépe által támogatott adathordozók típusa és a szükséges lemezmennyiség a megvásárolt típustól függően változik. Az ezekre vonatkozó információkat a létrehozási folyamat során kapja meg.

#### Megjegyzés

- Az USB 3.0 szabványnak megfelelő USB portok az USB 3.0 szabványnak megfelelő USB flash meghajtókkal történő helyreállítást nem támogatják. Az USB portok nélküli, és csak az USB 2.0 szabvánnyal kompatibilis modellek esetén a helyreállító adathordozót olyan USB flash meghajtóval készítse, amely nem az USB 3.0 szabvánnyal kompatibilis.

1. Csatlakoztassa VAIO számítógépét az internetre, majd töltse le és telepítse a legújabb frissítéseket a VAIO Update segítségével.
2. Nyomja meg a ASSIST gombot a bekapcsolt VAIO számítógépen, a VAIO Care elindításához.

   Ha megjelenik a Felhasználói fiókok felügyelete (User Account Control) ablak, válassza a Igen (Yes) lehetőséget.

   Megjelenik az VAIO Care ablak.

3. Válassza a Speciális eszközök (Advanced Tools), Visszaállítás és helyreállítás (Restore and recovery), vagy a Helyreállítási adathordozó létrehozása (Create Recovery Media) lehetőséget.
4. Gondosan olvassa el a képernyőn megjelenő utasításokat, majd válassza a Következő (Next) lehetőséget.
5. Kövesse a képernyőn megjelenő utasításokat.

#### Megjegyzés

- Eltarthat egy kis ideig, amíg megjelenik az eljárás aktuális állapota.

- A helyreállítási adathordozó létrehozása közben ne vegye ki a lemezt, illetve ne válassza le az adathordozót, mert ekkor valószínűleg sikertelen lesz a művelet.

- A helyreállítási adathordozó(ka)t biztonságos helyen kell tárolni.

#### Tipp

- Ha általános jogú felhasználóként van bejelentkezve a VAIO számítógépre, akkor esetleg meg kell adnia egy rendszergazdai felhasználónevet és jelszót.

#### Megjegyzések a helyreállítási adathordozók létrehozására vonatkozóan

- A helyreállítási adathordozó kizárólag azon a VAIO számítógépen használható fel, amelyen létrehozták.

- Helyreállítási adathordozóról nem frissítheti VAIO számítógépét.

- Helyreállítási adathordozót érdemes rögtön a VAIO számítógép beüzemelése (első használatba vétele) után létrehozni. Az alábbi esetekben a számítógépet esetleg nem lehet helyreállítani a helyreállítási terület segítségével, és ilyenkor helyreállítási adathordozóra lesz szükség:

  - A felhasználó az erre tervezett alkalmazásokkal módosította a helyreállítási területen lévő adatokat.

  - A felhasználó a gyárilag telepített operációs rendszertől eltérő operációs rendszert telepített a számítógépre.

  - A felhasználó a VAIO Care (Helyreállító rendszer üzemmód): VAIO helyreállítási megoldások (VAIO Care (Rescue Mode): VAIO recovery solutions) használata nélkül formázta meg a beépített tárolóeszközt.

- Ne érintse meg a lemezek felületét, illetve ne hagyja, hogy piszkosak legyenek. A lemez felületére kerülő ujjlenyomatok és szennyeződések olvasás/írási hibákat okozhatnak.

- Helyreállítási adathordozó(k) létrehozásához a C: meghajtón a használt adathordozó kapacitása kétszeresének megfelelő szabad helyre lehet szüksége. A megvásárolt típustól függően előfordulhat, hogy a túl kevés szabad hely miatt a vásárláskor a helyreállítási adathordozó még akkor sem hozható létre, ha az optikai meghajtó támogatja a Blu-ray Disc vagy a kétrétegű/kétoldalú DVD-adathordozó használatát.

- Mielőtt USB flashmeghajtót próbálna meg helyreállítási adathordozóként használni, tájékozódjon a VAIO Care súgójából.

Ugrás a lap tetejére

### Kapcsolódó témák

- A helyreállítás áttekintése
- Helyreállítás a helyreállítási területről
- Helyreállítás helyreállítási adathordozóról
- A helyreállítással kapcsolatos megjegyzések

Ugrás a lap tetejére